Muncitorii srilankezi au fost angajați în județul Cluj. În ce domeniu vor lucra.
Cei 33 de muncitori concediați și abandonați pe aeroportul Otopeni și-au găsit job. Srilankezii vor lucra la compania DeLonghi, în județul Cluj. Toți vor avea contracte pe perioadă determinată de un an, la fel ca ceilalți angajați români.
Cei 33 de muncitori din Sri Lanka vor fi angajaţi ca operatori pe liniile de asamblare aparatură electrocasnică.Ei au sosit joi dimineaţă la fabrică şi au fost incluşi într-un triaj epidemiologic, iar după ce vor fi aprobate documentele de la Imigrări vor începe perioada de training.Directorul general al DeLonghi România, Carmen Petcu, a declarat că muncitorii din Sri Lanka vor lucra ca operatori în linii de asamblare aparatură electrocasnică."Vor evolua, învăţa, nu vor avea funcţii auxiliare", a spus Petcu.Întrebată de ce compania a ales să angajeze muncitori din Sri Lanka, aceasta a precizat că a fost, în primul rând, un gest de omenie, pentru a ajuta nişte oameni aflaţi într-o situaţie dificilă."Este cel mai potrivit exemplu ca românii care pleacă în străinătate la muncă în condiţii pe care nu le cunosc, în situaţii pe care nu le gestionează cum trebuie, să înţeleagă că în România se găseşte de lucru în condiţii corecte, de respect şi siguranţă. Şi să lucreze acasă la ei în loc să lucreze pentru alţii", a spus Petcu.Toţi muncitorii vor fi cazaţi într-o pensiune din judeţul Cluj.Contractele de muncă vor avea o durată de un an, iar muncitorii din Sri Lanka vor avea condiţii egale cu cei români.